[{"text_idx": "#000000", "text": "La nekredebla aventuro de la misio Moresten'au\u0306 kiel oni evitis mondmiliton en 1914"}, {"text_idx": "#000003", "text": "Stranga verko pri (preskau\u0306) vera historio"}, {"text_idx": "#000006", "text": "La enkonduko klarigas la spiriton de la romano; jam Jules Verne verkis tutan serion\nda romanoj pri \u201eeksterordinaraj vojag\u0302oj\u201d kaj estis planinta lastan, kie Esperanto havus rolon; li ne sukcesis g\u0302in fini, kaj\nlia filo aperigis kompletigitan redakton, en kiu Esperanto ne plu rolis. Tial E\u0301ric\nBernard Coffinet nostalgiis al tiu \u201ebela epoko\u201d de la unua jardeko de la pasinta jarcento, imagante trankvilan mondon sen la mondmilito"}, {"text_idx": "#000007", "text": "La intrigo orbitas c\u0302irkau\u0306 la atenco en Sarajevo kontrau\u0306 la au\u0306stra c\u0302efduko Francisko\nFerdinando; atenco, kiu donis pretekston al la komenco de la unua mondmilito; misio\nde la Rug\u0302a Kruco al Serbio, komplotoj, sekretaj rendevuoj, pafoj, hospitalo, preskau\u0306\nhoron-post-hora taglibro. Rakonto strec\u0302a (sed ne tro), kiu startas c\u0302e pariza operejo\nkaj finig\u0302as ... nu, ni diru nek kie, nek kiel; ke la milito estis evitita, la subtitolo\njam asertas, do la romano rakontas historion, kiu je certa punkto devias de la reale\nokazintaj faktoj kaj survojig\u0302as al fantazio, cetere, tute versimila: povis ja okazi"}, {"text_idx": "#000010", "text": "Kurioza estas la konstanta lokado de la demandsigno en dialogoj, kiel en c\u0302i tiuj:\nKaj c\u0302u mi rajtas scii tion, kion alportis al vi Esperanto, au\u0306dacis demandi Ludoviko?\nKiel li fartas, demandis la kirurgo?"}, {"text_idx": "#000011", "text": "La intrigo montras, kvazau\u0306 tio estus ne memkomprenebla, ke la monda historio povas\ns\u0302ang\u0302ig\u0302i pro ajna akcidenta okazaj\u0302o: la granda milito povis ne okazi, Esperanto povus\nesti jam lernata en c\u0302iuj lernejoj, la bela song\u0302o de l' homaro povus efektivig\u0302i ...\nc\u0302u vere ni kredu tion? Sed ja ni alstrebu; la rakonto estas optimisma ..."}]